作者：仇远
词牌/韵律：台城路・齐天乐

paragraphs: 海棠才试春光小，西风便吹秋去。
白石粼粼，丹林点点，装缀东皋南浦。
清游顿阻。
谩空有园林，可无钟鼓。
一曲庭花，隔江谁与问商女。
离怀浑似梦里，碧云犹冉冉，佳人何处。
越岫难盟，秦楼燕约，争奈年华已暮。
凭高吊古。
算只有梅花，伴人凄楚。
极目天长，淡霞明断雨。